นายกรัฐมนตรีกำชับหน่วยงานรัฐ เร่งช่วยเหลือเยียวยาและฟื้นฟูผู้ที่ได้รับผลกระทบจากอุทกภัย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวถึงมาตรการช่วยเหลือผู้ที่ได้รับผลกระทบจากอุทกภัย ผ่าน “รายการรัฐบาลเล่าเรื่อง โดยนารีสโมสร” ว่า สถาบันการเงิน 7 แห่ง ได้ออกมาตรการรวมทั้งสิ้น 21 มาตรการเพื่อช่วยเหลือผู้ได้รับผลการทบ ประกอบด้วย ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารอาคารสงเคราะห์ (ธอส.) ธนาคารอิสลามแห่งประเทศไทย ธนาคารพัฒนาวิสาหกิจขนาดกลางและขนาดย่อม แห่งประเทศไทย ธนาคารเพื่อการส่งออกและนำเข้าแห่งประเทศไทย และบรรษัทประกันสินเชื่ออุตสาหกรรมขนาดย่อม โดยมีมาตรการพักชำระหนี้ มาตรการสินเชื่อเพื่อช่วยเหลือผู้ประสบภัยพิบัติ มาตรการสินเชื่อเพื่อบรรเทาความเดือดร้อน ของผู้ประกอบกิจการวิสาหกิจขนาดกลางและขนาดย่อม ( เอสเอ็มอี) มาตรการสินเชื่อเคหะ มาตรการสินเชื่อบุคคล และมีมาตรการขยายระยะเวลาการชำระหนี้ มาตรการลดเงินงวดและลดอัตราดอกเบี้ยสำหรับลูกค้า  ส่วนมาตรการสินเชื่อดอกเบี้ยต่ำ สำหรับลูกค้าใหม่ หลังจากนี้จะมีมาตรการสำหรับลูกค้าที่ค้างชำระงวด หรือมีมาตรการที่จะช่วยเหลือเกี่ยวกับผู้ประกอบการเอสเอ็มอี ที่ได้รับผลกระทบเป็นการเพิ่มวงเงินหมุนเวียนชั่วคราว เพิ่มวงเงินกู้ และมีมาตรการขยายระยะเวลาตั๋วสัญญาใช้เงิน สำหรับผู้ที่ต้องทำธุรกิจ นอกจากนี้ยังมีการพักชำระค่าทำเนียมต่างๆโฆษกประจำสำนักนายกรัฐมนตรี กล่าวด้วยว่า พลเอก ประยุทธ์ จันทร์โอชา นายกรัฐมนตรี ได้สั่งการเน้นย้ำว่าจะต้องช่วยเหลือให้ประชาชนเดือดร้อนน้อยที่สุดและให้หน่วยงานของรัฐเข้าไปดูแลเตรียมการเยียวยาและเข้าฟื้นฟูอย่างเร่งด่วน